უილიამ ბოლი

უილიამ ბოლი (l ან , დ. 1627 — გ. 1690) — ინგლისელი ასტრონომი. სამეფო საზოგადოების ერთ-ერთი დამფუძნებელი. საზოგადოების პირველი ხაზინადარი 1660-1663 წლებში.

ბიოგრაფია
უილიამ ბოლი დაიბადა სერ პიტერ ბოლისა და ენ კუკის ოჯახში. ის გახდა მგზნებარე ასტრონომი და ფლობდა თორმეტფუტიან ტელესკოპს. 1655 წელს, როდესაც სატურნის რგოლები, ხედვის ერთ სიბრტყეში მდებარეობის გამო გაუჩინარდნენ, ბოლმა და მისმა ძმამ პიტერმა, რგოლები პლანეტაზე ზოლის სახით დააფიქსირეს. იმავე წელს უილიამ ბოლმა გამოთვალა პლანეტა სატურნის ბრუნვის სიჩქარე.

1660 წელს ის 30 ფუტის სიმაღლიდან ჩამოვარდა. ამ უბედურმა შემთხვევამ მას ჯანმრთელობის პრობლემები დაუტოვა. 1666 წელს ის დევონში, თავის მამულში პენსიაზე გადავიდა, ხოლო 1668 წელს მერი პოსტჰუმ ჰასიზე დაქორწინდა. მათ ქორწინებაში ექვსი შვილი შეეძინათ. ოჯახის ქონების მართვა და ლონდონიდან მოშორებით ყოფნა, მის სამეცნიერო ინტერესებს ცოტა დროს უტოვებდა.Joseph Gross, 'Ball, William (c.1631–1690)’, Oxford Dictionary of National Biography, Oxford University Press, 2004

1665 წელს ბოლის მიერ სატურნზე ჩატარებული დაკვირვებების შეჯამებაში, მისმა კოლეგამ, რობერტ მორეიმ, აღნიშნა, რომ „მის დისკოს გარშემორტყმული წრიული ფიგურის არა ერთი, არამედ ორი სხეული ჩანდა“. ამ იდუმალი შენიშვნის შედეგად, XIX საუკუნის შუა პერიოდში გაკეთდა განცხადება, რომ ბოლმა სატურნის რგოლებში დააფიქსირა ის, რაც დღეს „კასინის გაყოფის“ სახელითაა ცნობილი, ანუ ათი წლით ადრე, სანამ თავად კასინი ამას გააკეთებდა და აღნიშნა რომ მისთვის სახელწოდება „ბოლის გაყოფა“ უფრო რეალური იქნებოდა.e.g., Kirkwood (1871), "On the Formation and Primitive Structure of the Solar System," Proceedings of the American Philosophical Society, pp.163-167. თუმცა, ბოლის მიერ მისი დაკვირვებების ნახატების რეალური შესწავლა ამ მოსაზრებას არ ადასტურებს.C. Leeson Prince (1882), "Saturn's Ring" (letter to the editor), The Astronomical Register, v.XX, pp.257-261.

ხსოვნა
მის პატივსაცემად, მთვარის ერთ-ერთ კრატერს დაარქვეს ბოლი.

სქოლიო

კატეგორია:ინგლისელი ასტრონომები